rlitschk/wikidir huggingface dataset:
Patrick Stewart (* 13. Juli 1940 in Mirfield, West Yorkshire, England) is en britischen Schauspeler. He hett meist 50 Johren lang Theater speelt. 25 Johren lang weer he Liddmaat vun de Royal Shakespeare Company. Stewart weer as drütte Söhn vun den Soldaten Alfred Stewart un de Weverin Gladys Stewart. Mit twölf Johr al füng he an Theater to spelen. He is mit 16 Johr vun de School afgahn un hett dorna as Journalist arbeidt. Dör en Stipendium harr he de Möglichkeit, de Old Vic Theatre School bi Bristol to besöken, un mit 19 fünf he an, professionell an en Theater to spelen, wobi he jümmer grötteren Spood harr. 1966 heiraad he de Choreografin Sheila Falconer. Tohopen hebbt se twee Kinner, de 1968 un 1973 boren weern. De Eh hett blots bit 1990 hollen. Stewart hett sik denn vun sien Fro trennt un tein Johr later Wendy Neuss heiraad, de Produzentin bi düchtig veele Folgen vun de Fernsehserie Star Trek: The Next Generation weer. Siet eenige Tiet is he mit de britschen Schauspelerin Lisa Dillon verbandeln. Opstunns is Stewart Kanzler vun de britsche Universität Huddersfield. Siet 2001 hett he den Titel vun en Officer of the Order of the British Empire.
Paul Robin Krugman [[ˈkɹuːɡmən]] (* 28. Februar 1953 in Albany, New York) is en US-amerikaansch Perfesser för Volkswertschapslehr an de Princeton University, Centenary Professor an de London School of Economics, Saakbookschriever. Krugman, de 2008 den Nobelpries för Wertschapswetenschapen kreeg, is Begrünner vun de Nee Ökonoomsche Geographie. In den Vereenigten Staaten is he besünners döe sien Kolumnen in jede Week in de New York Times över Fackkrinken herut bekannt wurrn. Krugman is up Long Island in en amerikaansch Middelschichtfamilie upwussen. Sien Vader weer Versekerungsmanager, sien Grootvader jöödsch Inwannerer ut Wittrussland. Nah de High School studeer he Volkswertschaftslehre un kreeg 1974 en Bachelor of Arts an de Yale University. 1977 hett he sien Dokterarbeit an dat Massachusetts Institute of Technology (MIT) mit en Arbeit över flexible Wesselkurse afslooten. In' September 1977 wurr he Assistenzperfesser an de anseggt Yale University. Af 1979 hett he denn tosätzlich as Gast-Assistenzperfesser ok an dat MIT arbeit. 1980 wessel he as Associate Professor an dat MIT. To glieker Tiet hörr he van September 1982 bit August 1983 tosätzlich as Berader för volkswertschaplich Fragen den Raat vun de Wertschapsberader vun de Regeeren ünner Präsident Ronald Reagan an. In' Rückblick hett he betoont, dat sien kritische Argumente tegenöver de
Wrangel is de Familiennaam von Alexander Jegorowitsch Wrangel (1833–1915), russ’schen Diplomaat, Alexander Jewstafjewitsch Wrangel (1804–1880), russ’schen Generaal, Alexander Wassiljewitsch Wrangel (1794–1841), russ’schen Generaalmajor, Anna Margareta Wrangel (1622–1673), Fro von Carl Gustav Wrangel, Anna Wrangel (1876–1941), düütsch-sweedsche Malerin, Teeknerin un Grafikerin, Anton Johan Wrangel (1679–1762), sweedschen Admiraal un Politiker, Anton Johan Wrangel (1724–1799), sweedschen Admiraal, August Friedrich Ludwig von Wrangel (1774–1851), düütschen Generaalleutnant, Carl Gustaf Wrangel (1613–1676), sweedschen Feldherr un Staatsmann, Carl Gustav Otto Christian Wrangel (1839–1908), sweedschen Hippoloog, Carl Heinrich Wrangel (1681–1755), sweedschen Feldmarschall, Fabian Graaf vun Wrangel (1651–1737), sweedschen Feldmarschall, Guvernör vun Brüssel, Ferdinand Petrowitsch Baron vun Wrangel (1797–1870), russ’schen Admiral un Sibirienforscher, Fredrik Ulrik Wrangel (1853–1929), sweedschen Graaf, Maler, Hoffbeamten, Historiker un Schriever, Friedrich Ernst von Wrangel (1720–1805), düütschen Generaalmajor, Friedrich Heinrich Ernst Graaf vun Wrangel („Papa Wrangel“; 1784–1877), preußschen Heerföhrer, Guvernör vun Berlin, Georges Baron Wrangell (1866–1927), Historiker, Jurist, eestländsch-ritterschaftlich Genealoog, Gustav von Wrangel (1807–1859), düütschen Landraad, Helmold Wilhelm Wrangel (1599–1647), finnschen Generaal, Herman vun Wrangel (1584/1587–1643), sweedschen Feldmarschall, Rieksraat, Generaalguvernör vun Livland, Karl Freiherr vun Wrangel (1812–1899), preußschen Generaal, Margarete vun Wrangel (1877–1932), Wetenschoplersch, eerste düütsche ordineerte Perfessersche, Moritz von Wrangel (Mauritius von Wrangel; 16. Johrhunnert), düütschbaltschen Bischop, Olaf Baron vun Wrangel (1928–2009), düütschen Journalist un
The Speyside is en junge Whisky-Brenneree in Drumguish, an’n Tromie, en Nevenstroom vun den River Spey in Schottland. De Destille Speyside is een vun de jüngsten Brennereen in Schottland. Se is vun George Christie grünnt worrn un befinnt sik in en ehmolige Gassen-Möhl in de Cairngorm-Bargen. De Möhl weer in de 1700er Johren an’n Stroom Tromie boet un mit Water andreven. 1965 is de Möhl dicht maakt worrn un weer in de 25 Johren dorna na un na in en Brenneree ümboet worrn. To Wiehnachten 1990 is denn de eerste Whisky brennt worrn. De Naam kummt vun en öllere Destille in Kingussie, de dat blots korte Tiet vun 1895 bit 1911 geven hett. De Brenneree höört to dat schottische Whiskyrebeet Speyside, de ehr Water för de Produkschoon ut den Tromie nimmt, en Nevenstroom vun’n Spey. En Sünnerheit vun de Brenneree sünd de teemlich lütten Brennblasen, de ok en lütt Produkschoonsvolumen mit sik bringt. In de Brenneree gifft dat en Meeschfatt un veer Gäärfatten to 20.000 l. Brennt warrt in een was still vun 13.000 l un een spirit still vun 7.000 l. In de Brenneree arbeit blots veer Lüüd, de för de hele Produkschoon tostännig sünd. As Standard warrt de
Heesen (hoochdüütsch Heesen) is en Hoff bi Wolsbuddel in de Gemeen Hagen in’n Landkreis Cuxhoben, Neddersassen. De Hoff höört polietsch al siet öllers to Wolsbuddel mit to. Heesen liggt direkt an de Drept. De Naveröörd sünd Dörphagen in’n Noordoosten, Wolsbuddel in’n Oosten, Hein in’n Süden, Leernst in’n Süüdwesten, Neenhusen in’n Westen un Hagen in’n Noordwesten. Heesen kummt 1243 toeerst in en Oorkunn vör, in de de Bremer Arzbischop Gerhard II. bestätigt, dat de Weetfro von Johann Nienhusen en Hoff in Esen an dat Klooster Wollah överdriggt. To’n Hoff Heesen hett fröher ok en Watermöhl höört. In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben. Vondaag höört to’n Hoff Heesen en fiev Hektar Campingplatz mit 250 Stellplätz för Wahnwagens, twee Baadseen, en 9-Lock-Swingolf-Platz un twee Tennisplätz. Heesen is evangeelsch-luthersch präägt un höört to dat Kaspel von de Lucia-Kark in
Heis (hoochdüütsch Heise) is en Dörp in de Gemeen Beverst in’n Landkreis Cuxhoben, Neddersassen. Dat Dörp besteiht ut twee Delen: Heis un Oberheis. All beid höört se to de Oortschop Hollen von de Gemeen Beverst. Heis liggt dicht bi de Gackau. De Naveröörd sünd Sühn, Hollen un Hollenerheid in’n Noorden, Freeschluunbarg, Westerbeverst un Hollenerkamp in’n Noordoosten, Bokel in’n Oosten, Langenfeld in’n Süüdoosten, Kraansmoor un Gackau in’n Süden, Braamst in’n Süüdwesten, Wittst in’n Westen un Drostendamm in’n Noordwesten. Heis is 1788 as Moorkolonie un Stratendörp grünnt worrn. De Oort is nöömt na’n Amtsschriever von dat Amt Hagen, Otto Christoph Heise. De Oortsdeel Oberheis is 1854 anleggt worrn. In de Franzosentied von 1810 bet 1814 hett de Oort to de Mairie Dammhagen in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben. De Oort is an’n 1. Juli 1968 Deel von de Gemeen Hollen worrn, de denn wedder an’n 1. Januar 2014 Deel von de
Martyn Kravtsiv (ukrainsch: Мартин Кравців}}; * 26. November 1990 in Lviv) is en ukrainsch Schachmeester. 2007 kreeg he vun de FIDE den Titel Internatschonaler Meester, twee Johr later kreeg he den Grootemeestertitel. 2006 wunn he mit de ukrainsch Natschonalmannschap den Titel bi de U16-Schacholympiade. 2008 wunn he bi de World Mind Sports Games in Peking de Eenzel-Blitz-Meesterschap. Sien aktuelle ELO-Tall bedrocht 2598 (März 2023), sien bither hööchste weer 2685 in’n März 2018. Biographie, Blog, Partien un Fotos up de Schachsiet vun de Grootmeesters ut Lviv FIDE-Koort
As Classic Malts warrt en Reeg vun dörteihn (fröher weern dat blots söss) verschedene schottische Single-Malt-Whiskys betekent, de ut dat Programm vun den Spirituosenkunzern Diageo (ehmols United Distillers) stammt. De Classic-Malt-Reeg is 1987 inföhrt worrn un bestünn ut Whiskys ut de Whiskyrebeden Lowlands, Highlands, Speyside un Islay as ok de eenzige Brenneree op dat Eiland Skye. Dat Rebeet Campbeltown weer nich dorbi. To de Tiet in de 1980er Johren harr de schottische Single-Malt-Whisky groten Opswung, de al 1963 bi Glenfiddich sien Anfang nahmen hett. De Whiskykenner Walter Schobert hett de Reeg ’n hogen Verdeenst för’t Wedderopstahn vun’n Scotch Single Malt tosproken, vunwegen dat se to’n eersten mol op de Veelsietigkeit vun den Drunk henwiesen un de Bedüden vun de regionale Afkumst düütlich maken de. De Reeg harr toeerst den Ansprook, mit söss verscheden Affüllen, de söss klass’schen Whiskyrebeden vun Schottland aftobilln. Dorbi stünn de Talisker för dat Eiland Skye, Dalwhinnie för de Highlands, Oban för de West Highlands, Glenkinchie för de Lowlands, Lagavulin för dat Eiland Islay un de Cragganmore för de Speyside. Disse Indeelen warrt nich överall acht un hett ok nix mit de Indeelen na den Weertschopsverband Scotch Whisky Association to doon. 2005 hett Diageo de Reeg in
Abhainn Dearg (utsproken: Awien Jerreg, ok as Red River Distillery betekent) is en junge Whisky-Brenneree in Carnish in Uig op dat schottische Eiland Lewis, de to de Buteren Hebriden höört. Dormit tellt se to dat schottische Whiskyrebeet Eilannen. De Destille is eerst in dat Johr 2008 vun Mark Tayburn nee grünnt worrn un tellt dormit to de jüngsten Brennereen vun Schottland. Se is in de Bowarken vun en fröhere Fischfarm inricht worrn. De Naam Abhainn Dearg is de schottsch-gäälsche Utdruck för Red River („Root Stroom“). Se is de westlichste schottische Brenneree un de eenzige op de Buteren Hebriden siet ruchweg 1840 as de Shoeburn distillery dicht maakt worrn is. De Brenneree Abhainn Dearg produzeert Whisky na traditschonelle Wies ünner dat Motto „From field to bottle“ (op platt: „Vun’t Feld in de Buddel“). De Gassen, ut den dat Molt maakt warrt, warrt egens för de Produkschoon anboet. Dat Water för de Produkschoon stammt ut den Stroom Abhainn Dearg oder – op engelsch – Red River, de vun de Uig Hills kummt. In de Destille gifft dat twee Meeschfatten to 500 kg un twee Gäärfatten to 7.500 l. Brennt warrt mit een wash still vun 2.112 l un een spirit still vun
Alan Clark (* 5. März 1952 in Great Lumley, County Durham) is en britisch Musiker un weer van 1980 bit 1995 Keyboarder vun de britisch Rockband Dire Straits. 1980 is Clark to de Band as Keyboardverstärkung för de On-Location-Tour vun de Grupp för dat Album Making Movies kommen. Up Love over Gold weer he to'n eersten Mal mit den Dire Straits up en Album to hören. He bleev in de Band bit to hör (nich offiziell) Uplösen 1995. 1980 weer Clark offiziell Liddmaat vun de Newcastler Folk-Rock-Grupp Lindisfarne un speel mit de Band ünner annern bi dat Knebworth Festival an' 21. Juni. Dat Angebot vun de Dire Straits, bi hör mittospelen, kunn he denn aber doch nich utslahn. To'n Anlaat vun den teihnten Doodsdag vun Alan Hull, den Singer un Songwriter vun Lindisfarne, geev dat 2005 in de Newcastle Cityhall en „Memorial Concert“, an dat Clark as Liddmaat vun en Lindisfarne/Newcastle Allstar Band deelnommen hett. In' Februar 2008 weer Clark weer Gast in Newcastle to'n Anlaat vun dat Benefizkonzert „Sunday for Sammy“. Oorsprünglich sull dor ok Mark Knopfler uptreden, aber de harr sück en Angelhaken in den Finger jaagt un so wurr dor nichts vun. Alan Clark speel buterdem de
Liu Gang (chineesch: 刘刚; Pinyin: Liú Gāng; Mandarin-Utspraak: ljǒʊ̯ gāngɔ; * 30. Januar 1961 in Liaoyüan, Volksrepublik China) is en amerikaanschen Physiker, Mathematiker un chinesisch Dissident. Liu Gang. Mehr Biller, Videos oder Audiodateien to’t Thema gifft dat bi Wikimedia Commons. Standoff At Tiananmen: Liu Gang Sues Hu Jintao in New York, Spiegel Online, 06.13.2015 (Togreep an 09.13.2010)
Psamathe (ok as Neptun XII betekent) is een vun de buteren irregulären Maanden vun den Planet Neptun. Laomedeia is dör en Grupp vun Wetenschopplers (Matthew J. Holman, John J. Kavelaars, Tommy Grav, Brett J. Gladman, Wesley C. Fraser, Dan Milisavljevic, Philip D. Nicholson, Joseph A. Burns, Valerio Carruba, Jean-Marc Petit, Philippe Rousselot, Oliver Mousis, Brian G. Marsden un Robert A. Jacobson) op Biller vun’n 14. August bit to’n 4. September 2002 as ok vun’n 10. August 2001 tosamen mit de Maanden Halimede und Sao opdeckt worrn. De Opnahmen weern vun’t 4,0-Meter Blanco Teleskop an’t Cerro Tololo Inter-American Observatory in Chile maakt, as ok vun’t 3,6-Meter Canada-France-Hawaii Telescope op Hawaii maakt. Dorbi sünd mehrere Opnahmen digital kombineert worrn, bit de Maanden as Punkten to sehn weern – in’n Gegendeel to de Steerns, de sik as Streken afbilln deen. De Opdecken is an’n 13. Januar 2003 bekannt maakt worrn. De Maand kreeg dorophen toeerst de vörlöpige Beteken S/2002 N 3. An’n 3. Februar 2007 hett de Maand sien offiziellen Naam na de Figur ut de greekschen Mythologie Laomedeia, een vun de ruchweg föfftig Nereiden, nöömt. Dat sünd de schönen Döchter vun Nereus un sien Ehfro Doris. Laomedeia kreist op en prograde Ümloopbahn
Roger Yonchien Tsien (* 1. Februar 1952 in New York City; † 24. August 2016 in Eugene, Oregon) weer en sino-amerikaansch Zellbioloog un gemeensam mit Osamu Shimomura un Martin Chalfie Dräger vun den Nobelpries för Chemie 2008. Roger Tsien wurr as Söhn vun den Ingenieur Hsue-Chu Tsien un de Krankensüst Yi-Ying Tsien, borene Li, boren un is in Livingston, New Jersey upwussen. Sien öldste Bröer Richard Winyu Tsien is Neurobioloog an de Stanford University. De Luftfohrtingenieur Tsien Hsue-shen is de Cousin vun sien Vader. All as Schöler hett Tsien to Huus chemische Experimente dörführt. 1968 wunn he de eersten Pries vun de Westinghouse Science Talent Search för Ünnersöken to de Binnen vun Metallen an Thiocyanate. He hett Chemie un Physik an de Harvard University studeert, wo he 1972 sien Bachelor maaken dee. Dornah gung he to den Physiologen Richard Adrian an dat Churchill College vun de University of Cambridge, wo he 1977 sien Doktertirtel kreeg. Ansluutend weer he Post-Dokterand an dat Gonville and Caius College. 1981 wessel he as Assistenzperfesser an de Afdeelen Physiologie un Anatomie vun de University of California, Berkeley. 1985 bit 1987 weer he dor außerplanmäßig Perfesser un 1987 bit 1989 ordentlich Perfesser. Siet 1989 is he
Gustav Hackemack( Pseudomym : Hanken Jüsken, August Hanke ) (* 7. März 1872 in Bentrup büi Häoensen; † 4. Februar 1958 in Lemge) was en Scheolmeester un en plattduitsken Schrüiver, de up Lippsk Platt schreev. Hackemack is den 7. März 1872 in Bentrup büi Höensen, as de de Suhne van eune Kaupmann un Wertsmann, de in Häoensen eun Loden hadde, boren. 1880 trock de Famüilje na Deppelt un 1882 nach Breoke, wo de Famüilje up’n Neddernhoff (Niedernhof) lievet het. Heu ging na dat Gymnasium in Deppelt un studeer denn Theologie in Marborg, läter denn Philogie, Scheolmeester teo werrn. In de Eerste Weltkrieg was heu eun Soldaat un is denn na’n Kireg as eun Privaatlehrer teogange. Teo dat Riutbringen van süin öörsten Gedichband Ernst un Sposs het Korl Biegemann enne bracht. Heu schreev dat meuste in’r Tüid twisken de Kriegen und het na de Tweute Weltkrieg meest niks mahr riutbracht. Heu storv den 4.Februar 1958 in Lemge un kamm up den Daudenhoff in Breoke teo liggen. Vandage gifft dat up’n Eukermannsberg eune Hanke-Jüsken-Strote in Lemge. Ernst un Sposs. Gedichte in lippsk Platt. Braikske Mundart Lemge: Wagener 1933 Wat sick de Luie verteilt. En tweutet Bändken Gedichte in lippsk Platt Lemge 1939.
Alkor is en lütten Steern un warrt ok „de lüttje Rieder“ nömmt. He steiht bi den Steern Mizar in dat Steernbild Groot Wagen. In de Wetenschup vun de Astronomie driggt he den Nomen „80 Ursae Maioris“. Vun de Eer is he 81 Lichtjohren wiet weg. De Noom „Alkor“ kümmt ut de araabsche Spraak un bedutt so veel as „een, de wegsmeten wurrn is/een, den nümms bruken konn“. Alkor is een Steern vun de 5. Kategorie, wat siene Grötten angeiht. Wenn de Heben kloor is, kannst du em mit eegen Ogen sehn sunner Hülpsmiddel. Wenn du den Groten Wagen funnen hest, denn geihst du noh de Diessel vun den Wogen. De Steern in de Midden vun de Diessel, dat is de Mizar. Wenn du gode Ogen hest, denn so kannst du Alkor bi düssen Steern Mizar sitten sehn. Dat sütt so ut, as wenn Alkor un Mizar een Dubbelsteern weeren, man wenn du mit een Teleskop kieken deist, kannst du noch een Hümpel annere Steerns dormank sehn.
Julius Abeler mit richtigen Naam Julius Heinrich Brinkmann(* 7. November 1859 in Iälte bi Rene; † 3. Juni 1943 in Aulen) was en plattdüütschen Schriever, de in de mönsterlänsken Mundoord van Aulen schreev. In sien Book Iimskinner bruukt he avers wol auk en beten Iimslänner Platt He wurr den 7.November 1859 in Iälte bi Rene boren, wat in de Kreis Stemmert liggt. Dor werrt he graut un ging denn na de School in Langenhürst. Van 1877 af ging he na dat das Lehrerseminaar in Langenhürst, 1879 beginnt he as’n Schoolmeester in de Buurnskop Halene in Aulen. Van 1896 gifft he Ünnerricht as’n Persepter an de Rektoraarschool van Aulen. 1894 frigg he Hedwig Linnemann, tohaupe hadden se söss Kinner. He ging 1924 in Pangschoon. Abeler bleev in sien aulen Huus, dat’t auk vandage noch an’n Süüdwall in Aulen stoiht, to wohnen, bet he den 3.Juni 1943 in mit Daude afging. Vandage gifft ene Julius-Abeler-Stroat in Aulen. Jimskinner : Erzählung in münsterländer Mundart. - Leipzig : Lenz, [1914]. - 206 S. De Flok : Vertellsel ut dat Mönsterlänner Burenliäwen / Julius Abeler. Bearb., hrsg. und mit einem Wörterbuch vers. von Reinhard Pilkmann-Pohl. - Warendorf : Schnell, 2005. - 304 S. List vun
Friedrich Adolf Ackermann (Schrieversnaam: A.Mannsfeld) (* 24. September 1837 in Bützow; † 5. September 1903 in München) was en Bookhännler un en plattdüütschen Schriever. Friedrich Adolf Ackermann wurr den 24. September 1837 in Bützow, Mekelborg boren. He möök in Celle ene Lehr in’n Bookhannel. Van 1862 af is he de Baas in de Fleischmannsche Buchhandlung in München. He kööp de Firma 1874 un arbaid van 1893 an alleen för de Verlag, sünnerlich för den Kunstverlag driggt. He bröch denn 1896 sien plattdüütschet Book De Vageldeputatschon bi Bismarck rut. He bleev den 5. September 1903 in München daud. De Vageldeputatschon bi Bismarck : Sassenwalt-Idill ; to lesen för Kint un Kinneskinner / A. Mannsfeld. - München : Ackermann, 1896. - 147 S. Seelmann, Ernst u. Wilhelm: Die plattdeutsche Literatur des neunzehnten und zwanzigsten Jahrhunderts.Biobibliographische Zusammenstellung. Fortsetzung zu Nd. Jahrb. 22, 49 ff.; 28, 59 ff.(von Wilhelm Seelmann, ergänzt und fortgesetzt von Erich Seelmann.)in: Niederdeutsches Jahrbuch, Jg. 28, 1902, S. 59-105.Reprint in E. und W. Seelmann: Die plattdeutsche Literatur 1800-1915. Leer, Schuster, 1979 Michelsen, Friedrich W.: Plattdeutsche Bibliograhie. Laufendes Verzeichnis der Neuerscheinungen und Neuauflagen auf dem Gebiet der plattdeutschen Sprache und Literatur Leer: Schuster, 1971 List vun plattdüütschen Schrievers http://www.ins-bremen.de/pbub/autor-werke.php?ID=404&START=1&ORD=JAHR Friedrich Adolf
Karl Adam is de Naam von Karl Adam (1809–1887), düütschen Dokter, Karl Adam (1848–1917), Politiker ut dat Elsass, Karl Adam (1849–1916), plattdüütschen Schriever, Karl Adam (1876–1966), düütschen Theoloog, Karl Adam (1899–1943), düütschen Jurist un Beamten, Karl Adam (1912–1976), düütschen Rodertrainer, Karl Adam (1924–1999), düütschen Footballspeler, Karl Dietrich Adam (1921–2012), düütschen Paläontoloog, Karl Ferdinand Adam (1806–1868), düütschen Komponist, Karl Richard Adam (1899–1981), düütschen Fienmechaniker un Parlamentarier. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karl Adam (* 24. November 1849 in Treptow an de Tollense; † 22. Dezember 1916 in Griepswoold) was en plattdüütschen Schriever un Bibliothekar. He schreev in Mekelnborger Platt. Karl Adam wurr den 24. November 1849 in Treptow an de Tollense as de Suhn van en Dokter boren. He ging bet 1858 na de Stadschool un kreeg denn dree Johren tohuus Privaatünnerricht. He keem 1861 up’t Gymnasium in Griepswoold, studeer van 1869-72 Juristeree an de Universitäten Griepswoold un Jena. He arbait 1877-82 as wetenschopliker Hölparbaidsmann in Universitätsbökerie in Griepswoold un leev denn üm 1915 rüm as en fre’en Schriever in Griepswoold. He is denn en Johr läder den 22.Dezember 1916 mir Daude afgahn. Karl Adam schreev Gedichten up Griepswoolder Platt in Dagbläddern un Tiedschriften. Bavento schreev he en neddersassiche Chronik van Griepswoold, wo he versöch en Plattdüütsch to schreven, dat lett as ut Oolingstieden. Dei Chronika von Gripswold, irnsthaft un evendrächtig vertellt un mit en poor Kunterfies utstürt , vun Korl Adam. - Leipzig : Lenz, 1907. - 125 S. : Ill.. Wilhelm Seelmann: Die plattdeutsche Literatur 1800–1915. Schuster, Leer 1979 (Nachdruck), S. 5. Gudrun Hommers und Renate Herrmann-Winter: Schmökern, schmüüstern, schnacken .. Hinstorff, Rostock 2000, ISBN 3-356-00862-5, S. 170. Michelsen,
Anna Ahrens is de Naam von Anna Ahrens (1865–na 1913), Schrieversche ut Swerin (Schrieversnaam: Anna Pilot), Anna Ahrens (1871–1960), Schrieversche ut Rier in’n Landkreis Veern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Anna (Julie Henriette Johanna Wilhellmine) Ahrens (Mäkennaam: Seemann; Schrieversnaam: Anna Pilot; * 30. April 1865 in Swerin; † ?) was en düütsche Schrieversche, de up hoogdüütsch un ok en beten wat up Platt schreev. Anna Ahrens wuur den 30. April 1865, in Swerin, as de Dochter van Goodspächter, den siene Familje ehre Wurteln in Sweden liggt, boren. Ehre Kinnertied leev se in Rostock. As ehr Vadder dood bleev, harr ehre Modder, de as en Uptreckersche in ene Privaatschool arbait, ehr uptagen. Ahrens arbait denn ok en Uptreckersche. Se free 1893 in Lübeck den Augendokter Ahrens. Man ehr Mann bleev 1896 dood un Anna Ahrens trock mit de Dochter, de se nu harr, na Warnemünn. Se möök dor en Pensionat för Deerns up. In’n Johr 1913 leev se mit ehrn nie’en Keerl, den Herrn Sues, in Warnemünn. Naast weet en nich mahr wat mit Anna Ahrens passeert is. Woans Fru Kiehrdianniks vör 60 Johr `ne feine Dam as Badgast kreeg : Scherzspiel , von Anna Pilot. - Warnemünde : Krakow : Krakow, 1906. - 8 S Warnemünder Geschichten (Novellen, 1899) Seedorn (Gedichte, 1908) Menschen von gestern (Eine Familiengeschichte, 1914) Franz Brümmer: Lexikon der deutschen Dichter und Prosaisten vom Beginn des 19.